💸 Finance Sector :  ราคารถมือสองดีขึ้น ตรงข้ามกับรถบรรทุก

📌ราคารถยนต์มือสองทรงตัว ธนาคารแห่งประเทศไทย (ธปท.) รายงานดัชนีราคารถยนต์มือสองในเดือนพ.ย.2567 ที่ 84.46 เพิ่มขึ้น 10% MoM และ 9% YoY เรามองว่าราคารถยนต์มือสองมีแนวโน้มทรงตัวอยู่ที่ระดับ 80-90 ซึ่งจะช่วยลดการขาดทุนจากการขายรถที่ถูกยึดในกลุ่มสินเชื่อทะเบียนรถยนต์เป็นหลักประกันของเรา เราคาดว่าสาเหตุที่ดัชนีรถยนต์มือสองลดลงเล็กน้อย MoM ในเดือนธ.ค.2567 จะมาจากการจัดงาน Motor Showแต่คาดดัชนีรถยนต์มือสองจะเพิ่มขึ้นเล็กน้อยตามฤดูกาลในไตรมาส 1/2568

📌ราคารถบรรทุกมือสองทำสถิติต่ำสุดใหม่อีกครั้ง ดัชนีราคารถบรรทุกมือสองลดลงต่อเนื่องและทำสถิติต่ำสุดใหม่ ธปท. รายงานดัชนีราคารถบรรทุกมือสองในเดือนพ.ย.2567 ที่ 49.91 ลดลง 8% MoM และ 16% YoY เราคาดว่าราคารถบรรทุกมือสองจะยังถูกกดดันจากปัญหาอุปทานรถบรรทุกที่ถูกยึดที่ล้นตลาด ขณะที่อุปสงค์ยังไม่สัมพันธ์กับอุปทานที่สูงขึ้น เราคาดว่าดัชนีราคารถบรรทุกมือสองจะปรับลดลงอีกในเดือนธ.ค. แต่คาดจะกลับตัวจากระดับต่ำสุดในไตรมาส 1/2567 หนุนจากการเริ่มก่อสร้างของ 3 โครงการเมกาโปรเจ็กต์ใหม่ ได้แก่ โครงการรถไฟฟ้าสายสีส้ม (มูลค่าก่อสร้างที่ 9.6 หมื่นลบ.) โครงการรถไฟรางคู่ขอนแก่น-หนองคาย (2.9 หมื่นลบ.) และโครงการทางด่วนจตุโชติ-ลำลูกกา (1.8 หมื่นลบ.)

📌คาดกำไรไตรมาส 4/2567 ของกลุ่มสินเชื่อทะเบียนรถยนต์ดีขึ้นและคาดของกลุ่มรถบรรทุกลดลงเราคาดว่ากลุ่มสินเชื่อทะเบียนรถเป็นหลักประกันจะรายงานกำไรสุทธิที่เติบโตขึ้นทั้งในเชิง QoQ และ YoY ในไตรมาส 4/2567 จากผลขาดทุนจากการขายรถยึดที่ลดลง คุณภาพสินทรัพย์ที่ดีขึ้น และ การอนุมัติสินเชื่อใหม่ เราคาดว่า KKP, MTC, TIDLOR และ SAKจะได้ประโยชน์จากราคารถมือสองที่ดีขึ้น อย่างไรก็ดี เราคาดว่ากำไรสุทธิไตรมาส 4/2567 ของกลุ่มสินเชื่อรถบรรทุกจะยังได้รับผลกระทบจากผลขาดทุนจากการขายรถบรรทุกที่ถูกยึดที่มากขึ้น

🎯เราคงมุมมองเป็นกลางต่อกลุ่มการเงิน
🎯คงมุมมองบวกต่อกลุ่มสินเชื่อทะเบียนรถยนต์
🎯คงมุมมองลบต่อกลุ่มสินเชื่อรถบรรทุก
🎯เราเลือก TIDLOR (“ซื้อ” ราคาเป้าหมาย 23.0 บาท) และ SAK (“ซื้อ” ราคาเป้าหมาย 6.8 บาท) เป็นหุ้นเด่นในกลุ่มการเงินของเรา

📲เปิดพอร์ตลงทุน >>⛳Follow us :
📲 LINE :📲 Facebook:📲 Instagram:📲 Twitter:📲 YouTube:📲 Threads:#KS #หลักทรัพย์กสิกรไทย #KSecurities #การลงทุน #การลงทุนหลักทรัพย์ #ผลตอบแทน #ข่าวหุ้น #หุ้นไทย #Finance #AutoLoan #SAWAD #TTB #MTC #KKP #SAK #TICSO #TIDLOR #HENG #ANAMAH #THANI #MICRO #ASK #HENG #AEONTS #KTC #TCAP #กลุ่มการเงิน #สินเชื่อทะเบียนรถยนต์ #สินเชื่อรถบรรทุก